Document ID: 31992R0284

31992R0284
L 031/6
SLUŽBENI LIST EUROPSKE UNIJE
03.02.1992.
UREDBA VIJEĆA (EEZ) br. 284/92
od 3. veljače 1992.
o izmjeni, u pogledu zajedničke poljoprivredne politike, Uredbe (EEZ) br. 1911/91 o primjeni odredaba prava Zajednice na Kanarske otoke
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Akt o pristupanju Španjolske i Portugala, a posebno prvi podstavak članka 25. stavka 4.,
uzimajući u obzir prijedlog Komisije,
uzimajući u obzir mišljenje Europskog parlamenta (1),
budući da je Vijeće Uredbom (EEZ) br. 1911/91 (2), odlučilo da bi Kanarski otoci trebali postupno postati dijelom carinskog područja Zajednice, te je na njega, također postupno, potrebno primijeniti sve zajedničke politike; budući da je odlučeno da se tim postupkom ne smiju dovoditi u pitanje posebne mjere koje su oblikovane tako da uzimaju u obzir posebna ograničenja koja proizlaze iz njegove udaljenosti i otočne prirode, kao i prethodni gospodarski i porezni dogovori;
budući da je, sukladno s člancima 2. i 10. gore navedene Uredbe, primjena zajedničke poljoprivredne politike uvjetovana stupanjem na snagu posebnih dogovora o opskrbi; budući da je, osim toga, potrebno da primjenu prate posebne mjere koje se odnose na poljoprivrednu proizvodnju na Kanarskim otocima;
budući da je Odluka Vijeća 91/314/EEZ od 26. lipnja 1991., kojom se utvrđuje posebni program mogućnosti koje odgovaraju zahtjevima udaljene i otočne prirode Kanarskih otoka (Poseican) (3), odredila njihove osnovne osobine koje trebaju biti takve da vode računa o posebnim osobinama i ograničenjima na otocima;
budući da je za pripremu i primjenu instrumenata politika potrebna potpunija slika tržišnih zahtjeva otoka, uvažavajući lokalnu proizvodnju i tradicionalne trgovinske tokove, kako bi se oblikovale najprikladnije mjere s ciljem potpore i poboljšanja poljoprivrede na otocima, i osobito razvoja tropskih proizvoda;
budući da je potrebno sastaviti mjere u okviru partnerstva između Komisije i nacionalnih i regionalnih tijela s ciljem nadopunjavanja mjera u primjeni na nacionalnoj i regionalnoj razini;
budući da, zbog složenosti potrebnog pripremnog rada, uz uvažavanje ranije navedenih posebnih osobina i ograničenja, kao i zahtjeva sadržanih u partnerstvu, nije moguće od 1. siječnja 1992. primijeniti mjere koje trebaju pratiti uvođenje zajedničke poljoprivredne politike za Kanarske otoke; budući da je primjenu potrebno odgoditi najkasnije do 1. srpnja 1992.;
budući da je potrebno podsjetiti da se, do stupanja na snagu posebnih dogovora o opskrbi, primjenjuju odredbe Akta o pristupanju koje se odnose na primjenu zajedničke poljoprivredne politike za Kanarske otoke, osim u slučaju kad uređuju pristup proizvoda s područja otoka u ostale dijelove Zajednice,
DONIJELO JE OVU UREDBU:
Članak 1.
U Uredbi (EEZ) br. 1911/91 u članku 10. stavku 2. drugoj rečenici, datum „1. siječnja 1992.” zamjenjuje se datumom „1. srpnja 1992.”
Članak 2.
Ova Uredba stupa na snagu 1. siječnja 1992.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 3. veljače 1992.

Labels: 18
15
6